**JUDEŢUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

# REFERAT DE APROBARE

la proiectul de hotărâre cu privire la aprobarea organigramei şi a statului de funcţii al aparatului de specialitate al Primarului Municipiului Câmpulung Moldovenesc

Urmare analizei și evaluării structurii funcționale a Primăriei municipiului Câmpulung Moldovenesc cu consultarea personalului cu funcții de conducere, au constatat că se impune reorganizarea unor compartimente, servicii și direcții din cadrul aparatului de specialiate al primarului

**A.** Numărul maxim de posturi stabilit pentru Primăria municipiului Câmpulung Moldovenesc, aferent anului 2020 de Instituţia Prefectului a Judeţului Suceava conform adresei nr.**8182/05.05.2020** este de **205**, din care :

- **171** posturi în cadrul aparatului de specialitate şi instituţiilor subordonate cu sau fără personalitate juridică, indiferent de forma de finanţare, cu excepția Serviciului medicinaşcolară (12 posturi) şi Asistenţi personali (60 posturi) în conformitate cu prevederile art.III alin. (2) din OUG.nr.63/2010, cu modificările şi completările ulterioare;

- **8** posturi în cadrul Serviciului public comunitar local de evidenţă a persoanelor;

- **20** posturi în cadrul serviciului public de poliție locală.

- **5** posturi pentru implementare a proiectelor finanțate din fonduri externe

nerambursabile

- **1** post pentru proiecte implementate ce prevăd ca indicator de sustenabilitate,

postimplementare și inființarea unor posturi.

**B.** Organigrama actuală, aprobată prin HCL nr. 95 din 17 septembrie 2020 cuprinde **194 de posturi** în cadrul aparatului de specialitate al primarului municipiului Câmpulung Moldovenesc şi a instituţiilor subordonate Consiliului Local, după cum urmează:

- 2 posturi funcţii de demnitate publică;

- 1 post funcţie publică de conducere secretar general al municipiului;

- 14 posturi funcţii publice de conducere;

- 106 posturi funcţii publice de execuţie;

- 3 posturi funcţii de conducere în regim contractual;

- 68 posturi funcţii de execuţie în regim contractual.

**C.** Posturile salarizate din capitolele de cheltuieli bugetare prevăzute de art. III alin. 2 din OUG 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările şi completările ulterioare, sunt în număr de **82**, după cum urmează:

- **70** posturi la capitolul asigurări şi asistenţă socială, finanţate din bugetul local;

-**12** posturi la capitolul bugetar sănătate - medicină şcolară, indiferent de sursa de finanţare;

Având în vedere precizările de mai sus, precum și necesitatea stringentă de sistematizare a activităților proprii, precum și o mai suplă funcționare a aparatului de specialitate propun modificarea Organigramei, statului de funcţii şi a numărului de personal la aparatul de specialitate primarului municipiului Câmpulung Moldovenesc după cum urmează:

**I.**În baza prevederilor Ordonanței Guvernului nr.35/2002 pentru aprobarea Regulamentului – cadru de organizare și funcționare a consiliilor locale a fost înființată structura, ***Aparatul permanent al Consiliului Local cu funcția contractuală de execuție vacantă de consilier juridic***.

Ca urmare a faptului că prin art.597 alin. (2) lit. f) din Codul administrativ, cu modificările și completările ulterioare *a fost abrogată Ordonanța Guvernului nr.35/2002*, nu mai există temei legal pentru această structură și în consecință ***se desființează.***

**II.Direcția de asistență socială** a fost acreditată în anul 2019 ca furnizor de servicii sociale.

În termen de 3 ani de la obținerea acreditării avem obligația de licențiere pentru cel puțin un serviciu social.În caz contrar direcția va pierde acreditarea.

Pentru obținerea licenței este necesar ca ***Serviciul de îngrijire la domiciliu prin asistent personal al persoanei cu handicap grav să fie structurat în două compartimente funcționale pentru Adulți și pentru Minori și să funcționeze în coordonarea Compartimenului servicii sociale, ce are în componența sa personal calificat în acest sens:***

* *1 funcție contractuală* de asistent social practicant ocupată de Manea Alina – Ramona;
* *1 funcție contractuală vacantă* de asistent social debutant*.*

Datorită necesității angajării de personal calificat, *se modifică funcția contractuală vacantă de asistent social practicant în asistent social debutant*, crescând astfel probabilitatea recrutării.

**III.** În cadrul **Direcției tehnice și urbanism**, urmare reorganizării Direcției de servicii municipale se înființează ***Serviciul investiții, tehnic, administrativ*** în subordinea directă a **directorului executiv adjunct**, condus de un ***șef serviciu, funcție publică de conducere vacantă,*** cu respectarea prevederilor art. 370 din Ordonanța de Urgență nr. 57 /2019 privind Codul administrativ, cu modificările și completările ulterioare***.***

***Serviciul investiții, tehnic, administrativ*** va prelua activitatea privind investițiile la domeniul schiabil de la Compartimentul administrare pârtie schi, compartiment desființat prin reorganizarea Direcției de servicii municipale

***Șeful serviciu - Serviciul investiții, tehnic, administrativ*** va coordona următoarele structuri funcţionale:

1. ***Compartiment investiţii cu 3 funcţii publice de execuţie, din care*:**

* *1 funcție publică* *de inspector*, cl.I, grad profesional superior, ocupată de Erhan Andrei (ID 263540);
* 1 *funcție publică de inspector*, cl.I, grad profesional principal, ocupată de Crihan Maria Alexandra (ID 263475);
* *1 funcție publică* vacantă de inspector, cl.I, grad profesional asistent ( ID 532267).

1. ***Compartiment tehnic și administrativ gospodăresc cu 5 posturi (1 funcție publică de execuție și 4 funcții contractuale de execuție), din care :***

* *1 funcție publică de inspector*, cl.I, grad profesional superior, ocupată de domnul Roman Ion (ID 443892);
* *1 funcție contractuală* *de administrator*, grad I, ocupată de Perdei Maria;
* *1 funcție contractuală* *de îngrijitor*, grad I, ocupată de Nenu Virginica;
* *1 funcție contractuală* *de îngrijitor*, grad I, ocupată de Burlean Aurica;
* *1 funcție contractuală vacantă de șofer, grad I.*

Funcția contractuală vacantă de îngrijitor ½ normă ***este desființată.***

Numirea funcționarilor publici se va face cu respectarea prevederilor art. 518 din Ordonanța de Urgență nr. 57 /2019 privind Codul administrativ, cu modificările și completările ulterioare, ***întrucât atribuțiile prevăzute în fișele de post nu se vor modifica cu mai mult de 50 %.***

**IV*. Compartimentul transport auto și monitorizări parcări*** trece din subordinea directă a primarului în subordinea directă a ***directorului executiv adjunct din cadrul Direcției tehnice și urbanism.***

***Compartimentul transport auto și monitorizări parcări*** are în componența sa ***două funcții publice de execuție*** din care:

* *1 funcție publică* *de inspector*, cl.I, grad profesional principal ocupată de Șutu Daniela Maria (ID 443761);
* *1 funcție publică vacantă de inspector*, cl.I, grad profesional asistent (ID 443762).

**V*.*** Activitatea **Direcției servicii municipale** se reorganizează la nivel de serviciu, în ***Serviciul gospodărie – municipală***, în subordinea directă a primarului, condus de un șef serviciu, ***funcție publică de conducere vacantă***, (*rezultată din transformarea funcției publice vacante de conducere de director executiv ID 548004*), ce va coordona următoarele structuri funcţionale:

1. ***Compartiment drumuri și spații verzi cu 6 posturi, funcții contractuale de execuție:***

* *1 funcție contractuală* de inspector de specialitate, grad I, vacantă.
* *1 funcție contractuală* de muncitor calificat, grad I, ocupată de Răscol Ioan;
* *1 funcție contractuală* de muncitor calificat, grad I, ocupată de Mândrilă Florin;
* *1 funcție contractuală* de muncitor calificat, grad I, ocupată de Zdrob Viorel;
* *1 funcție contractuală* de muncitor calificat, grad I, ocupată de Samson Constantin;
* *1 funcție contractuală* de șofer, grad I, vacantă;

*Facem precizarea că* ***două posturi vacante, funcții contractuale de execuție, de muncitor calificat,*** *din cadrul* ***Compartimentului drumuri și spații verzi******sunt******desființate****.*

***b)*** ***Compartiment monitorizare servicii publice cu 3 funcții publice de execuție, compartiment preluat din cadrul Direcției tehnice și urbanism:***

* *1 funcție publică* *de consilier*, cl.I, grad profesional superior ocupată de Latiș Mihai (ID 263541);
* 1 *funcție publică de inspector*, cl.I, grad profesional asistent ocupată de Șalvari Florin - Bogdan (ID 532268);
* *1 funcție publică* vacantă de inspector, cl.I, grad profesional asistent (ID 437687)

**Numirea funcționarilor publici se va face cu respectarea prevederilor art. 518 din Ordonanța de Urgență nr. 57 /2019 privind Codul administrativ, cu modificările și completările ulterioare, *întrucât atribuțiile prevăzute în fișele de post nu se vor modifica cu mai mult de 50 %.***

Ca urmare a ***reorganizării activității Direcției servicii municipale la nivel de serviciu, în Serviciul gospodărire – municipală***:

***1.****Se desființează funcția publică vacantă de conducere de director executiv adjunct, ID 548005);*

***2.****Se desființează Compartimentul administrare pârtie schi cu cele* ***20 posturi vacante*** *(* ***1 funcție publică vacantă, de execuție de inspector, cl I, grad profesional superior - ID 539851****) și* ***19 funcții contractuale vacante, de execuție*** *);*

*Compartimentul, repectiv cele 20 de posturi vacante menționate anterior sunt desființate ca urmare a faptului că administrarea pârtiei de schi va fi externalizată, rămânând doar activitatea privind investițiile la domeniul schiabil, activitate preluată de Serviciul investiții, tehnic, administrativ.*

***3.****Se desfiintează Compartimentul echipamente instalații și rețele utilități cu* ***cele 4 posturi din care:***

- *1 funcție publică vacantă de inspector*, cl.I, grad profesional superior (ID 539879);

- *1 funcție contractuală* *de muncitor calificat*, grad I, ocupată de Vişinari Dorin;

-*1 funcție contractuală* *de muncitor calificat*, grad I, ocupată de Vaşnei Petru;

-*1 funcție contractuală de muncitor calificat*, grad I, ocupată de Balan Ion.

În conformitate cu prevederile Codului Muncii, desființarea efectivă a locurilor de muncă ocupate, concedierea individuală a celor trei salariați pentru motive care nu țin de persoana salariatului, are loc pentru motive reale și serioase, ca urmare a trecerii blocurilor ANL din zona Bunești - Câmpulung Moldovenesc***de la sistemul de încălzire centralizat*** *la un* ***sistem de încălzire individual*** *(la fiecare din cele 80 de aparatmente a fost instalată o centrala termică proprie).În consecință, nu mai există sistem de încălzire centralizat iar personalul din acest compartiment nu mai are atribuții de serviciu.*

**VI*. În cadrul Compartimentului specializat pentru gestionarea câinilor fără stăpân se*** desființează postul vacant de muncitor calificat, rămânând postul vacant de tehnician veterinar.

Activitatea compartimentului fiind externalizată, persoana care va ocupa funcția contractuală vacantă de tehnician – veterinar va avea ca atribuții monitorizarea îndeplinirii de către operator a sarcinilor asumate în contractul de delegare a gestiunii serviciului pentru gestionarea câinilor fără stăpân din municipiul Câmpulung Moldovenesc.

**D**. Compartimentele, serviciile nesupuse reorganizării rămân nemodificate.

În urma modificărilor prezentate mai sus, rezultă un număr de **170** de posturi în cadrul aparatului de specialitate al primarului municipiului Câmpulung Moldovenesc şi a instituţiilor subordonate Consiliului Local, după cum urmează:

* **2** posturi funcţii de demnitate publică;
* **1** post funcţie publică de conducere secretar general al municipiului;
* **14** posturi funcţii publice de conducere;
* **104** posturi funcţii publice de execuţie;
* **3** posturi funcţii de conducere în regim contractual;
* **46** posturi funcţii de execuţie în regim contractual.

Numărul total de **170** de posturi în cadrul aparatului de specialitate şi a instituţiilor subordonate cu sau fără personalitate juridică, indiferent de forma de finanţare este sub numărul stabilit de Instituţia Prefectului a Judeţului Suceava, de **205**.

***Numărul total al funcțiilor de conducere este sub numărul calculat prin aplicarea cotei procentuale de 12 % din numărul total al posturilor aprobate în cadrul aparatului de specialitate al primarului și al instituțiilor subordonate cu sau fără personalitate juridică***.

Consider că este oportun să se aprobe acest proiect, pentru că forma organizatorică propusă este funcţională, poate fi suportată de bugetul local şi priveşte administraţia publică locală în exclusivitate.

Cu explicaţiile prezentate supun aprobării Consiliului Local acest proiect de hotărâre.

**PR I M A R ,**

**NEGURĂ MIHĂIȚĂ**